“Bozorlarda va savdo shoxobchalarida go‘sht mahsulotlarini sotishga qo‘yiladigan talablar to‘g‘risidagi yo‘riqnomani tasdiqlash haqida”gi qaror, shuningdek unga o‘zgartirishlarni o‘z kuchini yo‘qotgan deb topish to‘g‘risida

O‘zbekiston Respublikasining “Veterinariya to‘g‘risida”gi va “Tadbirkorlik faoliyati sohasidagi ruxsat berish tartib-taomillari to‘g‘risida”gi Qonunlari va Vazirlar Mahkamasining 2017-yil 15-martdagi 139-son “Davlat veterinariya xizmati tizimidagi ruxsat etish xususiyatiga ega hujjatlarni berish tartib-taomillaridan o‘tish tartibi to‘g‘risidagi nizomlarni tasdiqlash haqida”gi qaroriga muvofiq O‘zbekiston Respublikasi Davlat veterinariya qo‘mitasi, Sog‘liqni saqlash vazirligi va “O‘zstandart” agentligi qaror qiladi:
 1. Ayrim idoraviy normativ-huquqiy hujjatlar ilovaga muvofiq o‘z kuchini yo‘qotgan deb topilsin.
 2. Mazkur qaror O‘zbekiston Respublikasi Xususiylashtirilgan korxonalarga ko‘maklashish va raqobatni rivojlantirish davlat qo‘mitasi bilan kelishilgan. 
 3. Mazkur qaror rasmiy e’lon qilingan kundan e’tiboran kuchga kiradi. 
 1. O‘zbekiston Respublikasi Qishloq va suv xo‘jaligi vazirligi, Sog‘liqni saqlash vazirligi hamda “O‘zstandart” agentligining 2006-yil 13-iyuldagi 6/2, 4 va 255-son “Bozorlarda va savdo shoxobchalarida go‘sht mahsulotlarini sotishga qo‘yiladigan talablar to‘g‘risidagi yo‘riqnomani tasdiqlash haqida”gi qarori (ro‘yxat raqami 1610, 2006-yil 10-avgust) (O‘zbekiston Respublikasi qonun hujjatlari to‘plami, 2006-y., 31-32-son, 328-modda).
 2. O‘zbekiston Respublikasi Qishloq va suv xo‘jaligi vazirligi, Sog‘liqni saqlash vazirligi hamda “O‘zstandart” agentligining 2013-yil 25-martdagi 3/1, 11 va 105-son “Bozorlarda va savdo shoxobchalarida go‘sht mahsulotlarini sotishga qo‘yiladigan talablar to‘g‘risidagi yo‘riqnomaga o‘zgartirishlar kiritish haqida”gi qarori (ro‘yxat raqami 1610-1, 2013-yil 22-aprel) (O‘zbekiston Respublikasi qonun hujjatlari to‘plami, 2013-y., 17-son, 226-modda).